4.5.2020.

Hrvatski jezik

U petak ste dobili zadatak ispisati imenice, glagole i pridjeve iz teksta kojeg ste napisali kada ste istraživali jednu pticu.

Kod opisa važno je napisati što je moguće više pridjeva (oni opisuju imenicu).

U književnim tekstovima često imamo primjere usporedbi npr. crn kao ugljen, pjeva kao slavuj, spor kao puž, plašljiv poput zeca i sl.

Usporedbe se također koriste u opisu.

Danas ćemo izraditi plan opisa po kojem ćemo opisati pticu. Ti ćeš sam/sama izraditi plan opisa za pticu koju ćeš opisivati. Potrudi se biti detaljan/na. Kada napraviš detaljan plan opisa: imenice, glagoli, pridjevi, usporedbe, slikoviti izrazi i sl., opis će ti biti uspješniji. Tvoj zadatak je izraditi plan opisa prema uputi, a ne pisati opis. Ne zaboravi, opis treba sadržavati tri dijela: uvod, glavni dio, završetak – tri odjeljka . Svaki dio pišemo malo uvučeno. U utorak, 5.5.2020. ćeš prema planu opisa napisati opis ptice.

<https://wordwall.net/hr/resource/1056078/hrvatski-jezik/opisivanje>

4.5.2020.

PLAN PLOČE

Ptica

(opisivanje)

Plan opisa:

1. Izgled i veličina

-velika, mala, srednje velika, krupna, snažna, sitna, …

- građa tijela ( duge noge, snažne kandže, kratke noge, velika krila, dugi vrat, oštar kljun…)

1. boja perja/kljuna/glasanje
2. stanište/način života ( selica/stanarica, ne živi u našim krajevima, gnijezdo – kako ga i gdje gradi, čime se hrani, kako brine o mladim ptićima,…)

Hrvatski jezik

5.5.2020.

U utorak samo napiši datum, naslov i napiši opis ptice prema planu . Ne zaboravi, opis treba sadržavati tri dijela: uvod, glavni dio, završetak – tri odjeljka . Svaki dio pišemo malo uvučeno. Naslov već imaš od ponedjeljka, 4.5.2020.

Plan ploče

Ptica 5.5.2020.

(opisivanje)

Opis ćeš mi poslati na pregled u srijedu, 6.5.2020.

Sretno!